ປັບປຸງຄວາມສາມັກຄີ, ມິດຕະພາບ, ທີ່ເປັນທີ່ເປັນມູນເຊື້ອ,ການຮ່ວມມືຮອບດ້ານຫວຽດນາມ-ກຳປູເຈຍ
ທ່ານນາງ ຫງວຽນທິກິມເງິນ ແລະ ທ່ານ Samdech Heng Samrin
ຕອນບ່າຍວັນທີ 27/9, ທີ່ສຳນັກງານສະພາແຫ່ງຊາດ ກຳປູເຈຍ, ທ່ານປະທານສະພາແຫ່ງຊາດ ລາຊະອານາຈັກ ກຳປູເຈຍ Samdech Heng Samrin ເປັນປະທານພິທີຕ້ອນຮັບທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ. ພາຍຫຼັງພິທີຕ້ອນຮັບຢ່າງສົມກຽດ, 2 ຝ່າຍໄດ້ດຳເນີນການເຈລະຈາ. ທ່ານປະທານສະພາແຫ່ງຊາດ Samdech Heng Samrin ຊົມເຊີຍການຢ້ຽມຢາມລາຊະອານາຈັກກຳປູເຈຍຂອງທ່ານນາງ ປະທານສະພາແຫ່ງຊາດ ຫງວຽນທິກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ. ທ່ານ Heng Samrin ຢັ້ງຢືນການຢ້ຽມຢາມແມ່ນມີຄວາມໝາຍສຳຄັນ, ແມ່ນພະຍານຫຼັກຖານເພື່ອປັບປຸງນຳ້ໃຈສາມັກຄີ, ມິດຕະພາບລະຫວ່າງສະພາແຫ່ງຊາດ 2 ປະເທດ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ສະແດງຄວາມເບີກບານມ່ວນຊື່ນເມື່ອໄດ້ໄປຢ້ຽມຢາມລາຊະອານາຈັກ ກຳປູເຈຍ ຢ່າງເປັນທາງການ, ທ່ານນາງ ໃຫ້ຮູ້ວ່າ: ນີ້ແມ່ນການເດີນທາງຢ້ຽມຢາມຕ່າງປະເທດຄັ້ງທຳອິດໃນຖານະເປັນປະທານສະພາແຫ່ງຊາດ ສສ. ຫວຽດນາມ ດ້ວຍຄວາມຫວັງໄດ້ແບ່ງປັນນຳ້ໃຈສາມັກຄີ, ມິດຕະພາບ, ທີ່ເປັນມູນເຊື້ອ, ການຮ່ວມມືຮອບດ້ານ ຫວຽດນາມ - ກຳປູເຈຍ.
ປະທານສະພາແຫ່ງຊາດ 2 ທ່ານໄດ້ສະຫລຸບສະພາບການຢູ່ແຕ່ລະປະເທດ ແລະ ການເຄື່ອນໄຫວຂອງສະພາແຫ່ງຊາດ. 2 ຝ່າຍຕີລາຄາສູງການຮ່ວມມືດ້ານປ້ອງກັນຊາດຂອງ 2 ປະເທດໃນໄລຍະຜ່ານມາອັນໄດ້ປະກອບສ່ວນເພ່ີມທະວີຄວາມໄວ້ເນື້ອເຊື່ອໃຈ, ປັບປຸງການພົວພັນມິດຕະພາບ, ການຮ່ວມມືລະຫວ່າງ 2 ປະເທດ.
ແລະກໍ່ໃນຕອນບ່າຍວັນດຽວກັນ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ພົບປະກັບທ່ານນາຍົກລັດຖະມົນຕີລາຊະອານາຈັກ ກຳປູເຈຍ ຢູ່ວັງສັນຕິພາບ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ຢັ້ງຢືນນະໂຍບາຍຢ່າງສະເໝີຕົ້ນສະເໝີປາຍຂອງ ຫວຽດນາມ ແມ່ນຍາມໃດກໍ່ຖືເປັນສຳຄັນ ແລະ ໃຫ້ບຸລິມະສິດຢ່າງສູງແກ່ການປັບປຸງ ແລະ ເພີ່ມທະວີຄວາມສາມັກຄີມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານກັບກຳປູເຈຍ ແລະ ພັກປະຊາຊົນ ກຳປູເຈຍ.
ໃນຕອນຄຳ່ວັນທີ 27/9, ທ່ານປະທານສະພາແຫ່ງຊາດ ລາຊະອານາຈັກ ກຳປູເຈຍ Samdech Heng Samrin ໄດ້ຈັດງານລ້ຽງຮັບຮອງ ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ.
(ແຫຼ່ງຄັດຈາກ VOV)